Άρση εταιρικού πέπλου σε ομίλους επιχειρήσεων
Creators: name: Σδράλη, Παρασκευή Βάιου
Publisher: name: Aristotle University of Thessaloniki
Year: 2023
Subjects: Άρση εταιρικού πέπλου
Όμιλος επιχειρήσεων
Εφαρμοστέο δίκαιο
Piercing the corporate veil
Group of companies
Applicable law

description: Στόχος της παρούσας διπλωματικής εργασίας είναι η ανάλυση και νομική αντιμετώπιση των ζητημάτων που ανακύπτουν από την άρση της αυτοτέλειας του νομικού προσώπου στους ομίλους επιχειρήσεων. Καθώς το φαινόμενο της ομιλοποίησης έχει λάβει τόσο μεγάλες διαστάσεις, οι οποίες μάλιστα υπερβαίνουν και τα στενά εδαφικά όρια μιας χώρας, αφού υπάρχουν όμιλοι επιχειρήσεων με διεθνή δραστηριότητα, θα εξεταστεί αρχικά η δυνατότητα αξιοποίησης της θεωρίας της «άρσης της αυτοτέλειας του νομικού προσώπου» και τα ειδικότερα ζητήματα που προκύπτουν από την εφαρμογή της στα πλαίσια των ομίλων επιχειρήσεων. Αφετηρία του συλλογισμού είναι ότι η αρχή της άρσης της αυτοτέλειας του νομικού προσώπου αποτελεί στην ουσία, άρνηση της αρχής του χωρισμού και σύμφωνα μ’ αυτήν, σε ορισμένες περιπτώσεις, ο χωρισμός του νομικού προσώπου από τα μέλη του δε λαμβάνεται υπόψη και το νομικό πρόσωπο ταυτίζεται μ’ αυτά. Το αποτέλεσμα είναι είτε έννομες συνέπειες που θα ίσχυαν μόνο για το νομικό πρόσωπο να επέλθουν και στα μέλη του, είτε νομικές καταστάσεις ή ιδιότητες που χαρακτηρίζουν μόνο τα μέλη να ληφθούν υπόψη και για τη νομική μεταχείριση αυτού, είτε τέλος να μην επέλθουν για το νομικό πρόσωπο ή τα μέλη του ή και για τα δύο, έννομα αποτελέσματα που προϋποθέτουν τον μεταξύ τους χωρισμό. Στην περίπτωση της άρσης βέβαια πρέπει να τονιστεί ότι η προσωπικότητα δεν καταλύεται, αλλά παραμερίζεται μόνο για τη συγκεκριμένη περίσταση. Το ζήτημα που ανακύπτει σχετικά με τους ομίλους επιχειρήσεων είναι ότι το κύριο χαρακτηριστικό του ομίλου συνίσταται στο αντιφατικό γεγονός ότι παρουσιάζει μεν μια ενότητα ως οικονομική μονάδα, δεν έχει όμως δική του νομική προσωπικότητα, δεν αποτελεί δηλαδή ιδιαίτερο υποκείμενο δικαίου αλλά αυτοτελή υποκείμενα δικαίου είναι μόνο οι επιμέρους επιχειρήσεις που τον συγκροτούν. Στο σημείο αυτό, προκύπτει και το δυσεπίλυτο πρόβλημα της άρσης ή κάμψης της αυτοτέλειας του νομικού προσώπου της θυγατρικής επιχείρησης και της διείσδυσης στην σφαίρα καταλογισμού της μητρικής εταιρίας, στο οποίο και θα αναφερθώ . Στην παρούσα διπλωματική θα εξεταστούν επιπλέον ζητήματα ιδιωτικού διεθνούς δικαίου που τίθενται και κυρίως το ζήτημα του προσδιορισμού του εφαρμοστέου δικαίου στην άρση της αυτοτέλειας του νομικού προσώπου, ως προς το εάν και υπό ποιες προϋποθέσεις είναι δυνατή η εν λόγω άρση, προκειμένου κυρίως να θεμελιωθεί ευθύνη των μελών του νομικού προσώπου ή αντίστροφα. Για τους παραπάνω λόγους και όσους θα αναλυθούν εκτενέστερα, επιβεβαιώνεται αναμφίβολα ότι η ποικιλία των περιπτώσεων στις οποίες ανακύπτει ζήτημα άρσεως του εταιρικού πέπλου , τοποθετεί τον ερμηνευτή και κυρίως τον εφαρμοστή του δικαίου αντιμέτωπο με την ανάγκη ad hoc κρίσεως της τελολογίας του εφαρμοστέου κανόνα δικαίου και κατηγοριοποιήσεως των περιπτώσεων καταχρηστικής επικλήσεως της ανωτέρω αρχής του χωρισμού, καθώς και ανάπτυξης ενιαίων κριτηρίων κατά κατηγορία με απώτερο σκοπό την ασφάλεια του δικαίου
description: The aim of this thesis is the analysis and legal treatment of the issues arising from the piercing the veil of legal entity in business groups. As the group of companies' phenomenon has globally expanded even beyond the narrow territorial boundaries of a country, since there are groups of companies with international activity, we will be analyzing the case of utilizing the theory of the "removal of the autonomy of the legal entity" and the specific issues that arise from its application in these groups. The starting point of the reasoning is that the principle of the removal of the autonomy of the legal entity is, in essence, the rejection of the principle of separation and according to this principle, in certain cases, the separation of the legal entity from its members is not taken into account and the legal entity is related to its members. The result is either that legal consequences which would apply only to the legal entity also apply to its members, or qualities which characterize only the members are taken into account and legal treatment of the legal person, or, finally, that the legal effects which presuppose the separation of the legal entity or its members, or both, do not apply to the legal person or its members. In the case of removal, it must, most certainly, be emphasized that the personality is not dissolved, but is only set aside for the specific situation. The issue that arises in relation to groups of companies is that the main characteristic of the group is the contradictory fact that it presents a unity as an economic unit, but does not have its own legal existence, it does not constitute a separate legal entity, but only the individual undertakings which make up the group are separate legal entities. At this point, the intractable problem of removing or bending the autonomy of the subsidiary's legal entity and the penetration of in the sphere of attribution of the parent company, to which I will refer. In this analysis, additional issues of private international law will be analyzed and mainly the question of determining the law applicable to the removal of the autonomy of the legal person, as to whether and under which conditions such lifting is possible, mainly in order to establish the liability of the members of the legal entity or vice versa. For the above reasons and those that will be analyzed in more detail, it is undoubtedly confirmed that the variety of cases in which the question of lifting the corporate veil arises, places the interpreter and especially the practitioner of law in front of the need to ad hoc judge the teleology of the applicable rule of law and categorization of the cases of abusive invocation of the above principle of separation, as well as the development of uniform criteria by category with the ultimate goal of legal certainty